ועדת הכספים, כנסת 21, פרוטוקול מספר 1, 2019-05-06 17:20

הוועדה המסדרת): חברים, בהתאם להוראות סעיף 160(א)(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת – או בעניין הזה, לפי המלצת הוועדה המסדרת, שבעצם מחליפה את ועדת הכנסת.

הוועדה המסדרת): החלטנו להמליץ עליך, חבר הכנסת גפני.

הוועדה המסדרת): אנחנו בעד שחבר הכנסת משה גפני יכהן כיושב-ראש ועדתה כספים הזמנית.

הוועדה המסדרת): מישהו רוצה לומר משהו לפני ההצבעה?

הוועדה המסדרת): מי בעד מועמדותו של משה גפני?

הוועדה המסדרת): מי נגד?

הוועדה המסדרת): מי נמנע?

הוועדה המסדרת): בעד – פה אחד

הוועדה המסדרת): ההחלטה התקבלה פה אחד.

הוועדה המסדרת): אני מוסר לך את הפטיש ומאחל לך בהצלחה גדולה.

הוועדה המסדרת): (מחיאות כפיים של חברי הכנסת)

משה גפני: תודה רבה, אדוני יושב-ראש הוועדה המסדרת.

משה גפני: אני מודה לחברי הוועדה על שתמכו בי ועל האמון שנותנים בי.

משה גפני: במהלך הקדנציה הקודמת אנחנו עבדנו בשיתוף פעולה.

משה גפני: למרות המגבלות של קואליציה-אופוזיציה בעניין התקציב ודברים מהסוג הזה, אנחנו עבדנו כל הזמן בשיתוף פעולה מלא.

משה גפני: זאת הדרך שלי, ואני לא מתכוון לשנות אותה.

משה גפני: אני חושב שמאחורי הפוליטיקה וכל הבעיות שאי אפשר להתעלם מהן, עומדת גם מדינה, וועדת הכספים צריכה לטפל בנושאים השונים – יהודים וערבים, ימין ושמאל, דתיים וחילונים.

משה גפני: צריך לטפל בכולם, וכך אני מתכוון להמשיך.

משה גפני: אני לא מכיר את הכנסת הנוכחית, יש 49 חברים חדשים, ואני מקווה שהדרך הזאת אכן תימשך.

משה גפני: כבר בשבוע הבא אני מתכוון להביא כמה נושאים בוערים שיהיו על סדר היום.

משה גפני: אחד מהם זה הפיצוי ליישובי הדרום, עם כל מה שנלווה לעניין הזה.

משה גפני: אנחנו עברנו ימים לא פשוטים עכשיו, אבל גם עברנו את זה בפעמים קודמות, ובוועדה דווקא ניסינו לעשות את נושא הפיצויים קבוע.

משה גפני: לא הצלחנו, אבל כן הצלחנו לדחות את המועד, ועכשיו נצטרך לדון בזה בכובד ראש, יחד עם הממשלה, שכבר דיברה איתי.

משה גפני: אנחנו גם עבדנו על הנושא של הדבוראים, שיש שם בעיה וצריך לטפל בזה.

משה גפני: הם נשארים עכשיו בלי כלום.

משה גפני: וגם התושבים, גם המפעלים, גם התיירות, גם החקלאות – צריך לטפל בדברים האלה, וכבר הכנו סדר יום לשבוע הבא.

משה גפני: נוציא אותו אחרי הישיבה.

משה גפני: אנחנו נטפל גם בנושא של פיטורי עובדים בדרום.

משה גפני: דיברתי עכשיו עם ראש מועצת ירוחם.

משה גפני: יש סכנה גדולה שעובדים יישארו בלי פרנסה.

משה גפני: גם נחזור לעניין של "תדמור", שביקשתי ממשרד האוצר - - -

מאיר כהן: גפני, יש פתרון ל"פניציה"?

משה גפני: "פניציה" זה לא נושא שנוכל לטפל בו ככה.

משה גפני: אני עוד לא יודע להגיד.

משה גפני: אני מקווה שיש פתרון, אבל אני לא יודע.

מאיר כהן: אני לא שואל את זה בטרוניה או משהו כזה.

משה גפני: זה בסדר, אין לי טענה.

משה גפני: יש דברים שהם ממש בידיים שלנו, העניין שנותנים לייבא מטורקיה ומיוון.

משה גפני: זה עושה בעיה חמורה; המפעלים האלה לא יוכלו להמשיך.

משה גפני: זה כמו שהיה לנו עם מפעל סינרג'י בשדרות, המפעל של הכבלים, שעמד להיסגר.

משה גפני: אנחנו פשוט נותנים את הפרנסה לארדואן.

משה גפני: זו התנהלות של המדינה שאתה לא יכול בכלל להבין אותה.

משה גפני: יש את הנושא של "תדמור", שהשקענו בו הרבה מאוד ישיבות וגם נסענו לשם.

משה גפני: יש החלטה שהם רוצים לסגור את זה.

משה גפני: דיברתי עם משרד האוצר.

משה גפני: צריך לחזור לעניין הזה.

משה גפני: קודם כול, שהם יבואו לדווח מה הם מתכוונים לעשות.

משה גפני: ויש עוד כמה דברים שנצטרך לעסוק בהם בדחיפות.

משה גפני: הוועדה הזמנית תעסוק רק בדברים דחופים, כי עדיין אין את הוועדה הקבוע.

משה גפני: אגב, אני לא יודע מי יהיה בוועדה הקבועה, מי יהיה היושב-ראש.

הוועדה המסדרת): יש לי הערכות.

הוועדה המסדרת): ..

משה גפני: אני מברך את כולנו בהצלחה.

משה גפני: אלו הם הדברים, ונוציא סדר יום יותר מאוחר.

משה גפני: מישהו רוצה רשות דיבור?

משה גפני: ד"ר קרעי, בבקשה.

משה גפני: בקצרה אם אפשר.

שלמה קרעי: אני רוצה לברך אותך על התפקיד החדש-ישן ואני רוצה להודות על זה שקיבלת את הבקשה לדיון דחוף בנושא המפעלים בדרום.

שלמה קרעי: זה נושא חשוב, ובשבוע הבא נעלה את הדברים.

משה גפני: תודה רבה.

משה גפני: עוד מישהו?

אחמד טיבי: אדוני היושב-ראש, אני אחד הוותיקים שמכירים אותך כאן, גם מהוועדה וגם מהכנסת.

אחמד טיבי: אני מכיר היטב את העבודה המקצועית שלך, את ההקשבה שלך לכל החלקים של החברה, יהודים וערבים, חילונים ודתיים, פריפריה ומרכז.

אחמד טיבי: עשינו ישיבות והחלטות חשובות מאוד בנושאים השונים, וזאת הסיבה שאני תמכתי בך בשם חד"ש-תע"ל, בשם הסיעה שלנו, ללא היסוס, כפי שעשו גם כל החברים שלנו כאן בוועדה.

אחמד טיבי: אין הרבה חברי כנסת שיש לגביהם הסכמה כללית – ואתה אחד מהם.

אחמד טיבי: אני מאחל לך בהצלחה.

משה גפני: תודה רבה, המילים שלך חשובות לי.

משה גפני: אני מודה לכולם ושיהיה בהצלחה.